Na temelju članka 11. Zakona o poticanju razvoja malog gospodarstva (NN broj 29/02, 63/07, 53/12, 56/13 i 121/16) i članka 30. Statuta Općine Kaptol („Službeni glasnik Općine Kaptol“ broj 02/21 i 06/22), Općinsko vijeće Općine Kaptol, na svojoj 24. sjednici, održanoj ... studenog 2024. godine, donijelo je

**ODLUKU**

**o poticanju zapošljavanja i razvoja poduzetništva na području**

**Općine Kaptol u 2025. godini**

**Članak 1.**

Ovom Odlukom o poticanju zapošljavanja i razvoja poduzetništva na području Općine Kaptol u 2025. godini (u nastavku teksta: Odluka) utvrđuje se način i mjerila za poticanje zapošljavanja te razvoj poduzetništva i obrtništva (u nastavku teksta: poduzetništva) na području Općine Kaptol u 2025. godini i to kroz poticanje:

- zapošljavanje nezaposlenih osoba

- osnivanja novih obrta (osim paušalnih) i drugih slobodnih zanimanja

**Članak 2.**

Korisnici sredstava iz ove Odluke mogu biti postojeća i nova mala trgovačka društva sa sjedištem ili poslovnom jedinicom (registrirana poslovnica, trgovačka radnja, ugostiteljski objekt i slično) na području Općine Kaptol, neprofitne organizacije koje djeluju na području Općine Kaptol te obrtnici, OPG-ovi i slobodna zanimanja (u nastavku teksta: obrtnici) sa prebivalištem ili poslovnom jedinicom na području Općine Kaptol koji nemaju nepodmirenih obaveza prema Općini Kaptol kao i neposrednih obaveza na ime javnih davanja prema Republici Hrvatskoj.

Mala trgovačka društva su ona koja ne prelaze dva od sljedećih uvjeta:

- ukupna aktiva 4.313.491,27 EUR

- prihod 8.626.982,55 EUR

- prosječan broj radnika tijekom poslovne godine 50.

Izuzetno od stavka 1. ovog članka, korisnici sredstava mogu biti i poduzetnici koji imaju nepodmirenih obveza prema Općini Kaptol ili obveza na ime javnih davanja prema Republici Hrvatskoj u slučaju da je istima odgođena naplata ili odobrena obročna otplata koja se redovito podmiruje.

**Članak 3.**

Sredstva poticaja za zapošljavanje nezaposlenih osoba mogu koristiti poduzetnici iz članka 2. ove Odluke koji će zaposliti osobe sa prebivalištem na području Općine Kaptol na neodređeno ili određeno vrijeme od najmanje dvanaest mjeseci, uz uvjet da nisu bile zaposlene unazad trideset dana i to za svaku novozaposlenu osobu

- jednokratni poticaj u iznosu od 700,00EUR i

Poduzetnici koji su po prethodnim odlukama Općine Kaptol već koristili poticaj za zapošljavanje, ne mogu koristiti poticaj za zapošljavanje iste osobe za koju su poticaj dobili, osim ukoliko ne zaposle osobu za koju do sada nisu koristiti poticaj za zapošljavanje.

**Članak 4.**

Sredstva poticaja za početak obavljanja djelatnosti mogu koristiti obrtnici koji imaju prebivalište na području Općine Kaptol, a koji će u 2025. godini započeti obavljanje registrirane djelatnosti i to jednokratni poticaj u iznosu od 700,00 EUR.

Izuzetno od stavka 1. ovoga članka, u slučaju zajedničkog obrta kod kojih nisu svi članovi sa prebivalištem na području Općine Kaptol, zajednički obrt može ostvariti poticaj s razmjerno broju obrtnika sa prebivalištem na području Općine Kaptol u zajedničkom obrtu.

Obrtnici koji su po prethodnim odlukama Općine Kaptol već koristili poticaj za početak obavljanja djelatnosti, ne mogu koristiti poticaj za početak obavljanja nove djelatnosti.

**Članak 5.**

Uz zahtjev za dodjelu poticaja za zapošljavanje potrebno je priložiti:

1. izvadak o upisu u odgovarajući registar,

2. financijsku dokumentaciju za utvrđivanje kriterija odnosno veličine poslodavca (za trgovačka društva):

- godišnji financijski izvještaj poduzetnika – GFI-POD obrazac, ovjeren od FINA- e

- prijavu poreza na dobit za godinu za koju je dospjela obveza podnošenja porezne prijave s Bilancom i Računom dobiti i gubitka, ovjerenu od strane Porezne uprave,

3. izjavu poslodavca o broju zaposlenih na dan podnošenja zahtjeva,

4. izvješće o primicima od nesamostalnog rada (JOPPD obrazac), porezu na dohodak i prirezu, te doprinosima za obvezna osiguranja za mjesec koji prethodi mjesecu u kojem je zaposlena osoba za koju se traži potpora, ovjeren od strane Porezne uprave,

5. popis osoba za koje se traži potpora,

6. dokaz da je osoba za koju se traži potpora nezaposlena minimalno jedan mjesec (potvrda HZZ-a ili sl.),

7. preslika osobne iskaznice osobe za koju se traži potpora,

8. ugovor o radu sa osobom za koju se traži potpora,

9. obrazac prijave na Hrvatski zavod za mirovinsko osiguranje,

10. obrazac prijave na Hrvatski zavod za zdravstveno osiguranje,

11. potvrda Porezne uprave o nepostojanju duga na ime javnih davanja prema Republici Hrvatskoj ne starija od trideset dana od dana podnošenja zahtjeva za dodjelu poticaja ili potvrdu Porezne uprave o postojanju duga na ime javnih davanja iz koje je razvidno da je odobrena obročna otplata duga ili odgoda naplate,

12. potvrda Općine Kaptol o nepostojanju duga prema Općini Kaptol.

Uz zahtjev za dodjelu poticaja za početak obavljanja djelatnosti potrebno je priložiti:

1. izvadak o upisu u odgovarajući registar,

2. potvrda Porezne uprave o nepostojanju duga na ime javnih davanja ne starija od trideset dana od dana podnošenja zahtjeva za dodjelu poticaja ili potvrdu porezne uprave o postojanju duga na ime javnih davanja iz koje je razvidno da je odobrena obročna otplata duga ili odgoda naplate,

3. ovjereni obrazac prijave u registar obveznika poreza na dohodak,

4. ovjereni obrazac prijave na Hrvatski zavod za mirovinsko osiguranje,

5. ovjereni obrazac prijave na Hrvatski zavod za zdravstveno osiguranje,

6. preslika osobne iskaznice,7. potvrda Općine Kaptol o nepostojanju duga.

**Članak 6.**

Sa korisnicima sredstava poticaja koji udovoljavaju uvjetima Odluke općinski načelnik Općine Kaptol zaključuje ugovor o dodjeli poticaja s time da je korisnik sredstava obvezan prije potpisa ugovora dostaviti, kao instrument osiguranja provedbe ugovora, zadužnicu ovjerenu kod javnog bilježnika iznos ukupno odobrenih sredstava.

Osim uvjeta iz stavka iz stavka 1. Ovog članka, ugovor o dodjeli poticaja neće se zaključiti ukoliko korisnik sredstava ima nepodmirenih obveza prema Općini Kaptol ili ne podmiruje redovito obveze, po odobrenoj odgodi naplate odnosno obročnoj otplati dugovanja.

**Članak 7.**

Jednokratni poticaj za svaku novozaposlenu osobu te za početak obavljanja djelatnosti isplatit će se u roku od trideset dana od dana potpisa ugovora o davanju poticaja.

Mjesečni poticaj za svaku novozaposlenu osobu isplatit će se po isteku mjeseca rada osobe za koju se isplaćuje poticaj, u roku 30 dana od podnesenog zahtjeva za isplatu, uz uvjet predočenja dokaza o isplati plaće novozaposlenoj osobi.

Poticaj obrtnicima za početak obavljanja djelatnosti isplatiti će se po isteku prvog mjeseca poslovanja u roku 30 dana od dana podnesenog zahtjeva za isplatu, uz uvjet predočenja dokaza o uplati obračunatih poreza i doprinosa za mjesec za koji se poticaj isplaćuje.

**Članak 8.**

Korisnik sredstava iz članka 3. ove Odluke, obvezan je zadržati isti broj zaposlenih osoba, uključujući i novozaposlenu osobu, najmanje dvanaest mjeseci od dana predaje zahtjeva za dodjelu poticaja sukladno ovoj Odluci.

Korisnik sredstava iz članka 4. ove Odluke obvezan je zadržati isti broj zaposlenih osoba, uključujući i novozaposlenu osobu, najmanje 12 mjeseci od dana predaje zahtjeva za dodjelu poticaja sukladno ovoj Odluci.

U slučaju da dođe do raskida radnog odnosa novozaposlene osobe ili nekog drugog zaposlenika kod korisnika sredstava je obvezan Općini Kaptol vratiti isplaćena sredstva po osnovi ovoga poticaja.

Izuzetno od stavka 3. ovoga članka korisnik sredstava nije obvezan vratiti Općini Kaptol isplaćena sredstva pod uvjetom da umjesto zaposlenika s kojim je raskinut radni odnos zaposli drugog zaposlenika koji ispunjava uvjete iz članka 3. ove Odluke, a u roku od trideset dana od raskida radnog odnosa.

**Članak 9.**

Korisnik sredstava iz članka 5. ove Odluke obvezan je obavljati djelatnosti te imati prebivalište na području Općine Kaptol najmanje dvanaest mjeseci od dana predaje zahtjeva za dodjelu poticaja sukladno ovoj Odluci.

U slučaju da korisnik sredstava prestane obavljati djelatnosti ili ako promjeni prebivalište izvan područja Općine Kaptol unutar roka iz stavka 1. ovoga članka, obvezan je Općini Kaptol vratiti isplaćena sredstva po osnovi ovoga poticaja.

**Članak 10.**

Sredstva za provedbu mjera iz ove Odluke osiguravaju se u Proračunu Općine Kaptol za 2025. godinu u ukupnom iznosu od 2.100,00 EUR-a.

**Članak 11.**

Općinski načelnik u svezi provedbe ove Odluke, raspisat će javni poziv sa uvjetima davanja poticanja i to u roku od 30-60 dana od dana stupanja na snagu ove Odluke.

Javni poziv se objavljuje na web stranici Općine Kaptol i oglasnoj ploči Općine Kaptol, a obavijesti o obavljenom javnom pozivu može se obznaniti i u tjednoj lokalnoj tiskovini.

Javni poziv ostaje otvoren za podnošenje prijava do iskorištavanja osiguranih sredstava iz članka 11. ove Odluke.

Prijava na javni poziv podnosi se Općini Kaptol, Jedinstveni upravni (u nastavku teksta: Upravni odjel) u pisanom obliku i na obrascu prijave koji izrađuje Upravni odjel.

Uz prijavu, podnositelj prijave prilaže odgovarajuću dokumentaciju određenu u obrascu prijave. Na osnovu provedenog javnog poziva, Općinski načelnik, na temelju prijedloga Jedinstvenog upravnog odjela sukladno ovoj Odluci.

**Članak 12.**

Ova Odluka stupa na snagu osmog dana od dana objave u „Službenom glasniku Općine Kaptol“.

**O P Ć I N S K O V I J E Ć E O P Ć I N E K A P T O L**

KLASA : 024-03/24-01/05

URBROJ : 2177-5-1-24-..

Kaptol, ... studenog 2024.

**PREDSJEDNIK:**

Dario Lončarević, mag. prim. educ.